สวัสดีค่ะ ตอนนี้ตั้งครรภ์ได้14สัปดาห์แล้ว อาการเวียนหัวและอาเจียนยังไม่หายทานข้าวไม่ได้อาเจียนออกมาหมด คุณมีวิธีแนะนำไหมค่ะ ตอนนี้อยากรับประทานยา Dramamine ให้พอบรรเทาได้ไหมค่ะ
สวัสดีค่ะ อาการเวียนหัวและอาเจียนในช่วงตั้งครรภ์ดังกล่าวมาน่าจะเกิดจากการแพ้ท้อง ซึ่งเกิดจากการที่มีระดับฮอร์โมนที่สร้างจากรกสูงอยู่ในร่างกาย ยาที่ใช้นั้น อาจจะมีข้อจำกัดอยู่บ้าง เนื่องจากตั้งครรภ์อยู่ แพทย์อาจเลือกใช้ยาได้แค่บางประเภทเท่านั้น ยาที่นิยมใช้เช่นยากลุ่มวิตามินบีเพราะปลอดภัยที่สุด รองลงมาถ้ายังไม่ได้ผล อาจใช้ยาในกลุ่มต้านฮิสตามีนในบางตัวเพื่อเสริมไปด้วย แนะนำปรึกษาสูตินรีแพทย์ที่ฝากครรภ์อยู่ด้วยอีกครั้งส่วนยา Dramamine ที่ถามมานั้นเป็นยาแก้วิงเวียน เป็นยาใช้ป้องกันและรักษาอาการคลื่นไส้ อาเจียน และวิงเวียนศีรษะ ที่เกิดจากการเดินทางเช่นเมารถ เมาเรือ ซึ่งเป็นยาที่ปลอดภัยในผู้ที่ตั้งครรภ์พอสมควร จึงอาจจะลองรับประทานในเบื้องต้นเพื่อบรรเทาอาการก่อนได้ แต่อย่างไรก็ตามถ้าเป็นรุนแรง ควรไปพบแพทย์เพื่อประเมินภาวะขาดน้ำและรับยาอย่างเหมาะสม และหาสาเหตุอื่นๆที่อาจจะยังเป็นไปได้เช่นกรดไหลย้อน อาหารเป็นพิษ กระเพาะอาหารอักเสบต่อไปด้วย